3. ลักษณะการประกอบธุรกิจ

บริษัท ประชาอาภรณ์ จำกัด(มหาชน) เป็นผู้ผลิตสิ่งทอและเครื่องนุ่งห่ม ประเภท เสื้อผ้าบุรุษ สตรี
เด็ก และชุดว่ายน้ำ ตั้งแต่ปี 2523 โดยผลิตสินค้าภายใต้เครื่องหมายการค้าสากล (
International Brand ) ที่ได้รับลิขสิทธิ์และเครื่องหมายการค้าของบริษัท ( House Brand )

บริษัทมีฐานการผลิตแห่งแรกที่กรุงเทพ ฯ
ต่อมาได้ขยายกำลังการผลิตไปยังส่วนภูมิภาคโดยก่อตั้งโรงงานอีก 3 สาขา คือ สาขาจังหวัดลำพูน
สาขาสวนอุตสาหกรรมเครือสหพัฒน์ฯ กบินทร์บุรี จังหวัดปราจีนบุรี
และสาขา0นิคมอุตสาหกรรมเวลโกรว์ จังหวัดฉะเชิงเทรา ซึ่งได้รับการส่งเสริมการลงทุน(BOI)
ทั้ง 3 สาขา บริษัทได้นำเทคโนโลยีและเครื่องจักรที่ทันสมัยเข้ามาใช้ในกระบวนการผลิต
พร้อมทั้งมีการพัฒนาฝีมือแรงงาน เพิ่มพูนความรู้ในการปฏิบัติงานอย่างต่อเนื่อง
เพื่อให้ได้สินค้าที่มีคุณภาพมาตรฐานในทุกสาขา และได้แยกประเภทการผลิตของโรงงานแต่ละสาขา

บริษัทได้ลงทุนโรงงานผ้าถักและผลิตเสื้อผ้าสำเร็จรูป ที่สาขากบินทร์บุรี จังหวัดปราจีนบุรี ในปี
2549 โดยมีวัตถุประสงค์เพื่อขยายกำลังการผลิตและรองรับการเจริญเติบโตในอนาคต
พร้อมผลิตผลิตภัณฑ์ที่มีมูลค่าสูง (High Value) และมีความแตกต่างจากตลาดและคู่แข่ง

วงเงินลงทุน 280 ล้านบาท ประกอบด้วย

(ล้านบาท)

  -------------------------------------- ----------- ---------- ----------
                                         ประมาณการ   ใช้ไป       คงเหลือ

  1. ค่าก่อสร้างอาคารโรงงาน                 40          39.60      0.40

  2. ค่าใช้จ่ายระบบสาธารณูปโภค               25          25.00      -

  3. ค่าใช้จ่ายเครื่องจักรโรงถัก /              185         102.16     82.84
  ตัดเย็บเสื้อผ้าสำเร็จรูป                                             

  4. ค่าใช้จ่ายอื่น ๆ                         30          2.24       27.76

                                         280         169.00     111.00
  -------------------------------------- ----------- ---------- ----------

บริษัทได้ก่อสร้างโรงถักผ้าและอาคารตัดเย็บเสื้อผ้าสำเร็จรูป โดยได้ดำเนินการก่อสร้างในเดือน
มกราคม 2550 โดยได้ลงทุนเครื่องจักรส่วนแรกในปี 2550 และเตรียมขยายการลงทุนต่อในส่วนที่
2 ในปี 2551 ซึ่งได้มีการลงทุนเพียงบางส่วน
เนื่องจากภาวะเศรษฐกิจเกิดการชะลอตัวทั้งในและต่างประเทศ ผู้บริโภคชะลอการใช้จ่าย
ลูกค้าหลักลดปริมาณการสั่งซื้อเพื่อบริหารความเสี่ยงเรื่องสต๊อกสินค้า
ส่งผลกระทบต่อด้านการผลิตของบริษัท
บริษัทจึงได้ชะลอการลงทุนในเครื่องจักรส่วนที่เหลือออกไปก่อน
พร้อมได้บริหารจัดการจำนวนเงินส่วนที่เหลือ
โดยเปิดบัญชีเงินฝากกับสถาบันการเงินที่มีความมั่นคงและน่าเชื่อถือ
เพื่อบริหารจัดการให้เกิดผลตอบแทนในรูปของดอกเบี้ยที่เกิดประโยชน์สูงสุดต่อบริษัท

ทั้งนี้บริษัทยังมุ่งมั่นในการพัฒนาอย่างต่อเนื่องในทุกด้าน
เพื่อเตรียมพร้อมรองรับการฟื้นตัวทางเศรษฐกิจในอนาคต

โครงสร้างรายได้ของบริษัท

  (หน่วย : ล้านบาท)

+-----------+------+-----+------+-----+------+-----+------+------+
| รายได     | ปี    | %   | ปี    | %   | ปี    | %   | ปี    | %    |
| ้จากการขาย | 2551 |     | 2550 |     | 2549 |     | 2548 |      |
+-----------+------+-----+------+-----+------+-----+------+------+
| ในประเทศ  |   90 |     |      |     |      |     |   99 |   8  |
|           | 6.58 |  87 | 1,12 |  88 | 1,11 |  85 | 7.95 | 5.07 |
|           |      | .72 | 0.16 | .30 | 7.66 | .67 |      |      |
+-----------+------+-----+------+-----+------+-----+------+------+
| ต่างประเทศ |   12 |     |   14 |     |   18 |     |   17 |   1  |
|           | 6.95 |  12 | 8.39 |  11 | 6.97 |  14 | 5.13 | 4.93 |
|           |      | .28 |      | .70 |      | .33 |      |      |
+-----------+------+-----+------+-----+------+-----+------+------+
|  รวม      | 1,03 | 100 | 1,26 | 100 | 1,30 | 100 | 1,17 | 10   |
|           | 3.53 | .00 | 8.55 | .00 | 4.63 | .00 | 3.08 | 0.00 |
+-----------+------+-----+------+-----+------+-----+------+------+

การดำเนินธุรกิจของบริษัท

บริษัทฯตระหนักถึงการกำหนดทิศทางและกลยุทธ์ในการดำเนินธุรกิจให้เหมาะสมและสอดคล้องกับสภาวะการณ์ต่าง
ๆ เพื่อให้บรรลุเป้าหมายธุรกิจของบริษัท โดยจะนำไปสู่วิสัยทัศน์ขององค์กร
ซึ่งปฏิบัติตามภารกิจที่ได้กำหนดไว้เป็นพันธกิจ
คำนึงถึงความสำคัญต่อการพัฒนาบุคลากรทั่วทั้งองค์กรเพื่อสร้างเสริมศักยภาพในการปฏิบัติงาน
สนันสนุนให้มีการวิจัยและพัฒนาเพื่อสร้างสรรค์นวัตกรรมใหม่ ๆ
ทั้งผลิตภัณฑ์และบริการเพื่อเสนอต่อลูกค้า
ส่งเสริมให้มีการพัฒนาเทคโนโลยีด้านการผลิตและสารสนเทศ
รณรงค์ปลูกจิตสำนึกให้พนักงานร่วมกันประหยัดพลังงานและค่าใช้จ่ายในทุกด้านทั่วทั้งองค์กร
เพื่อให้มีกระบวนการบริหารจัดการที่มีประสิทธิภาพ

ด้านนโยบายความรับผิดชอบต่อสังคม ชุมชน และสิ่งแวดล้อม บริษัทฯได้กำหนดไว้ในพันธกิจของบริษัท
และถือเป็นภารกิจของพนักงานทั่วทั้งองค์กรที่ต้องมีส่วนร่วมในภารกิจนี้
บริษัทฯได้ร่วมกิจกรรมเพื่อสังคมมาอย่างต่อเนื่อง เช่น ร่วมสร้างงานให้กับชุมชนท้องถิ่น
สนับสนุนด้านการศึกษาแก่โรงเรียนในถิ่นทุรกันดาร และร่วมกิจกรรมท้องถิ่น
ในชุมชนรอบโรงงานสาขาต่าง ๆ รวมทั้งร่วมดูแลรักษาสิ่งแวดล้อมโดยร่วมโครงการปลูกป่าชายเลน
เพื่อลดภาวะโลกร้อน เป็นต้น ทั้งนี้บริษัทฯตระหนักในการผสานคุณค่าทางธุรกิจร่วมกับสังคม ชุมชน
และสิ่งแวดล้อมอย่างต่อเนื่อง
โดยร่วมขับเคลื่อนด้วยความร่วมแรงร่วมใจของพนักงานทั่วทั้งองค์กรอย่างเป็นระบบให้เกิดความยั่งยืนสืบไป

(รายละเอียดประกอบ ความรับผิดชอบต่อสังคม ชุมชน และสิ่งแวดล้อม เอกสารแนบ 3)

ด้านการบริหารจัดการบริษัทฯ
ยังยึดมั่นในการน้อมนำปรัชญาเศรษฐกิจพอเพียงมาเป็นแนวทางในการบริหารองค์กรอย่างต่อเนื่อง
และมุ่นมั่นในการบริหารจัดการตามหลักการกำกับดูแลกิจการที่ดีอย่างเคร่งครัด
มีการบริหารความเสี่ยงครอบคลุมทั่วทั้งองค์กรอย่างเป็นระบบ
เพื่อให้บริษัทมีฐานธุรกิจที่แข็งแกร่งและมั่นคง
สร้างผลตอบแทนแก่ผู้มีส่วนได้เสียอย่างยั่งยืนในระยะยาว และมีความรับผิดชอบต่อสังคม
พร้อมมีส่วนร่วมในการพัฒนาเศรษฐกิจของประเทศต่อไป

บริษัทได้กำหนดวิสัยทัศน์ พันธกิจ และวัฒนธรรมองค์กร ไว้ดังนี้

วิสัยทัศน์ (Vision)

 มุ่งมั่นสู่ความเป็นเลิศในอุตสาหกรรมสิ่งทอและเครื่องนุ่งห่ม 

พันธกิจ (Mission)

▪ สร้างอัตราการเติบโตทั้งรายได้และผลกำไรอย่างต่อเนื่อง

▪ ส่งเสริมพนักงานให้มีความรู้ ความสามารถในหน้าที่และต้องมีคุณภาพชีวิตที่ดีขึ้น

▪ มุ่งเน้นพัฒนาคุณภาพและสร้างมูลค่าเพิ่มให้กับสินค้า

▪ สร้างฐานธุรกิจให้แข็งแกร่ง ลงทุนขยายธุรกิจให้ครบวงจร

▪ สร้างผลตอบแทนให้แก่ผู้ถือหุ้นอย่างสม่ำเสมอในระยะยาว

▪ สนับสนุนกิจกรรมที่เป็นสาธารณประโยชน์แก่สังคมและสิ่งแวดล้อม

วัฒนธรรมองค์กร(Organization Culture)

  พนักงาน : ยึดมั่นในความซื่อสัตย์ สุจริต และมีคุณธรรม

  สินค้า : มุ่งเน้นคุณภาพและราคาที่เป็นธรรม

ผู้มีส่วนได้เสีย : มุ่งมั่นสร้างผลตอบแทนที่ความเหมาะสมและเป็นธรรม